Оқу ісінің меңгерушісі: Жармуханов А.К

Күні: 3.10.2016

Сынып: 6 «а», «ә»

Пәні: Қазақ тілі

**Сабақтың тақырыбы: Біріккен сөздер мен кіріккен сөздер**

**Сабақтың мақсаты:**

**Білімділік :** Біріккен сөздер туралы тақырыпты түсіндіру. Оқушылардың теориялық және іс - тәжірибешілік (практикалық) білім дәрежесін анықтау.  
**Тәрбиелік :** Шәкірттерді өздігінен ой еңбегімен шұғылдануға, шапшаңдыққа баулу..  
**Дамытушылық:** Оқушылардың сөйлеу мәнерін, логикалық ойын дамыту. шығармашылық ізденіс қабілетін дамыту, ойлау белсенділігін арттыру.

**Сабақтың түрі:** жаңа білімді меңгеру  
**Сабақтың өту әдісі:** Сын тұрғысынан ойлау, талдау, сұрақ-жауап. Оқулықпен жұмыс.  
**Сабақ көрнекілігі:** Тақырыпқа арналған сызба, кеспе карточкалар

**І.Ұйымдастыру кезеңі**.

1.Сәлемдесу.

2.Сыныптың тазалығына назар аудару.

3.Оқушылардың назарын тақтаға аудару

**ІІ.Үй тапсырмасын сұрау.**

52,53 -жаттығу.

**Сұрақ-жауап:**

1.Сөздер құрамына қарай нешеге бөлінеді

2.Дара сөз дегеніміз не?

3.Күрделі сөз дегеніміз не? Оларға қандай сөздер жатады?

**ІІІ.Жаңа тақырып:** **Біріккен сөздер мен кіріккен сөздер**

**Біріккен сөздер**

Түбір тұлғасын сақтап біріккен сөздер

Түбір тұлғасы өзгеріп кіріккен сөздер

Аяқдоп

Биыл ( бұл+жыл)

Жолбарыс

Тоқсан (тоғыз+он)

Сегізаяқ

Түрегелу (тұра+келу)

|  |  |
| --- | --- |
| Екі я оданда көп түбірлер бірігіп ,тұтас бір ұғымды білдіретін күрделі сөздер **біріккен сөздер** деп аталады. | |
| Қазақ тілінде біріккеен сөздердің жасалуы төмендегідей: | |
| **1.Біріккен сөздер:**  Құрамына енген түбірлердің тұлғалары сақталған сөздер | **2.Кіріккен сөздер:**  Құрамындағы түбірлердің тұлғалары сақталмай, дыбыстық өзгерістерге ұшыраған сөздер. |
| **Мысалы:**Асқазан, саңырауқұлақ, орынбасар, өнертапқыш, балабақша, қолтаңба,т.б. | **Мысалы:** Бүгін (бұл күн): бірінші сөздегі ұ екінші сөздің әсерінен жіңішкеріп, ү-ге айналған, л дыбысы түсіп қалған, ү-нің әсерінен к ұяңданып,г-ге айналған (бұл-бү+күн-гүн)  Биыл *(бұл және жыл),* жаздыгүні (*жаздың және күні*), түрегелді (*тұра және келді*) |
| -Аң,құс,жәндік атаулары: | Мүйізтұмсық, аққұтан,иманжапырақ, қосаяқ, тасбақа, егеуқұйрық, жолбарыс, көкқұтан, текесақал, алабота, аққу.қарақұрт , итмұрын, |
| -географиялық атаулар:  (жер,су аттары) | Жетісу, Темірқазық, Жайлаукөл, Шиліөзен ,Сырдария, Ақбозат, Көкбозат, Сарысу, қызылорда, Әулиеата, Алакөл, Жетіқарақшы |
| -кісі аттары: | Қойшыбек, Нұрмұхаммед, Гүлбаршын, Гүлдариға, Үлмекен,Ұлбала, Нұрдана,Айжан, |
| -ауру аттары: | Көкжөтел, қарасан, сарысу, соқырішек, шорбуын, қылтамақ, |
| -дене мүшелері: | Сегізкөз, ұлтабар, асқазан, тоқішек, мойыномыртқа, тазқарын, |
| -ойын атаулары: | Айгөлек, көкпар, соқыртеке, бесқақпай, ханталапай, алтыбақан, ақсүйек, доптаяқ |
| -ән,күй,өлең аттары: | «Сарыарқа», «Дайдидау», «Сегізаяқ», «Сарыжайлау», «Қараторғай», «Кісенашқан» |
| -қоғамдық өмірге,күнделікті тұрмысқа байланысты әртүрлі атаулар: | Автобекет, қолбасшы, қайынаға, ақсақал, кәсіпорын, шекара, еңбеккүн, отағасы. |
| -мезгілге байланысты атаулар: | Биыл, қыстыгүні, жазғытұрым, бірсігүні. |
| -белгісіздік,болымсыздық мәндегі атаулар: | Әркім, әлдене, ешқашан, ешбір. |

**ІV.Кітаппен жұмыс .**

**55-жаттығу.**

|  |  |
| --- | --- |
| **Біріккен сөздер** | **Кіріккен сөздер** |
| Алтыбақан, қосаяқ, Айнамкөз, желмая, кемпірқосақ,Жаңақорған, Екібастұз, Қызылжар, Қартбай, Болатбек, Ақайша, пікірталас, сенімхат, Нұрғиса, төраға, қолжазба, қолтаңба, түпнұсқа, Тайбурыл | Тоқсан, Ботагоз, Бегәлі, Өмірзақ, белбеу.әнеугүні,биыл, Қазанғап, жаздыгүні, |

**56-жаттығу.** Әдебиет , география, биология, тарих оқулықтарын пайдалана отырып, біріккен сөздердің жасалуына мысалдар жазыңдар.

|  |  |
| --- | --- |
| -Аң,құс,жәндік атаулары: | Мүйізтұмсық, аққұтан,иманжапырақ, қосаяқ, тасбақа, егеуқұйрық, жолбарыс, көкқұтан, текесақал, алабота, аққу.қарақұрт , итмұрын, |
| -географиялық атаулар:  (жер,су аттары) | Жетісу, Темірқазық, Жайлаукөл, Шиліөзен ,Сырдария, Ақбозат, Көкбозат, Сарысу, қызылорда, Әулиеата, Алакөл, Жетіқарақшы |
| -кісі аттары: | Қойшыбек, Нұрмұхаммед, Гүлбаршын, Гүлдариға, Үлмекен,Ұлбала, Нұрдана,Айжан, |
| -дене мүшелері: | Сегізкөз, ұлтабар, асқазан, тоқішек, мойыномыртқа, тазқарын, |
| -ойын атаулары: | Айгөлек, көкпар, соқыртеке, бесқақпай, ханталапай, алтыбақан, ақсүйек, доптаяқ |
| -ән,күй,өлең аттары: | «Сарыарқа», «Дайдидау», «Сегізаяқ», «Сарыжайлау», «Қараторғай», «Кісенашқан» |
| -қоғамдық атаулар: | Автобекет, қолбасшы, қайынаға, ақсақал, кәсіпорын, шекара, еңбеккүн, отағасы. Саябақ, әуежай, төлемақы, айыппұл |

**57-жаттығу.** Берілген сөздерді қатыстырып сөйлем құраңдар. Дыбыстық өзгеріске ұшыраған түбірлерге назар аударыңдар.Қандай дыбыстық заңдылыққа сүйеніп тұрғанын айтыңдар.

*Үлгі: Асан он сегіз жасқа толғанда төлқұжат алады.Атам күнде баспасөз Баспасөз мерзім сайын халық арасына жаңалықтар таратып отырады.*

**V.Сабақты бекіту.**

**Сұрақ –жауап:**

1.Біріккен сөздер дегеніміз не? (ережесі мысалы)

2.Кіріккен сөздер дегеніміз не? (ережесі, мысалы)

3.мысалдар айту.

**VІ.Үйге тапсырма:**

38-бет: 59-жаттығу.

54-бет: 43-жаттығу.